**ELŐTERJESZTÉS**

**Szombathely Megyei Jogú Város Közgyűlésének Jogi és Társadalmi Kapcsolatok Bizottsága 2018. október 16-i ülésére**

**Javaslat támogatásokkal kapcsolatos döntések meghozatalára**

**I.**

A „Mák Dóri-Divatbemutató kicsit másképp” alapítvány (a továbbiakban: Alapítvány) azzal kéréssel fordult Polgármester Úrhoz, hogy a szombathelyi gyökerekkel rendelkező Divatbemutató kicsit másképp rendezvény budapesti megrendezését 200.000,- ezer forinttal támogassa. Az Önkormányzat az Alapítvány részére támogatást még nem nyújtott, azonban a szombathelyi rendezvény lebonyolítását rendszerint támogatja. Polgármester Úr saját keretéből támogatná a kérést. Tekintettel arra, hogy az önkormányzati forrásátadásról szóló 47/2013.(XII.4.) önkormányzati rendelet 1.§ (5) bekezdése értelmében alapítványok részére a költségvetési rendeletben nevesített támogatásukon túl pénzeszközt átadni kizárólag a Közgyűlés döntése alapján lehet, Polgármester Úr a két közgyűlés közötti beszámolóban a rendezvény 200.000,- forint összegű támogatását javasolja a Közgyűlésnek.

**II.**

A Savaria University Press Kiadó gondozásában kerül kiadásra „A véges végtelen” c. kötet. A kötet tanulmánykötet, tizennyolc, a nyelvészet és irodatanulmány területére tartozó tanulmányt mutat be. Szerkesztését az ELTE Savaria Egyetemi Központ Magyar Nyelvtudományi Tanszékének oktatói végzik. A szerzők közül nyolc Vas megyei, illetve szombathelyi kötődésű. Másik részük a szombathelyi Magyar Nyelvtudományi Tanszékkel áll szoros szakmai kapcsolatban. Tematikailag illeszkedik a szombathelyi Magyar Nyelv-, valamint Irodalomtudományi Tanszék kutatási tevékenységéhez. Ezzel méltó módon szeretnék reprezentálni a két szombathelyi műhelyben jelenleg is folyó tudományos tevékenységet. A tanulmánykötet kiadásához a Savaria University Press Alapítvány Polgármester Úr támogatását kérte. A könyv kiadását saját keretéből 200.000,- forinttal támogatná. A támogatáshoz fenti rendelet 1.§ (5) bekezdése értelmében a Közgyűlés hozzájárulását kéri.

**III.**

A Savaria Tendency Art Group Művészeti és Kulturális Egyesület (a továbbiakban: Egyesület) 15 éve működik Szombathelyen, tagsága folyamatosan kiállításokkal, performanszokkal színesítette a város kulturális életét, egészen a 2017. évig, amikor változások álltak be az Egyesület életében. A 2017. évben lezajlott változások hátrányosan érintették a művészeti csoport működését, az Egyesület nem szűnt meg, de nem folytatta kulturális tevékenységét. Elnökük felismerte, ahhoz, hogy a 15 éve működő Egyesület ne szűnjön meg, szükséges a csoport teljes megújítása. Első körben a jogszerű működés megteremtése a célja (alapszabály módosítás), valamint a honlap fejlesztése. 2019. évre újra Szombathely egyik vezető kulturális tevékenységet folytató szervezetévé szeretné formálni az Egyesületet. 2018. évi működésükhöz, azaz jogi szolgáltatás igénybevételéhez, könyvelői díjak kiegyenlítéséhez, irodaszer vásárláshoz, honlap készítéshez kérik a Bizottság 195.000,- forint összegű támogatását.

**IV.**

A Kerényi DTP&Design Stúdió Bt. az Arcképcsarnok, Híres szombathelyi nők című könyvsorozat további két kötetének kiadásához kéri a Tisztelt Bizottság támogatását. A könyvsorozat fel kívánja tárni azon mára elfeledett hölgyek, asszonyok életútját, akik maradandót alkottak Szombathely életében, illetve azon hölgyekét, akik gyökerei ebbe a városba nyúlnak, de másutt bontakoztatták ki tehetségüket. Eddig 18 kötet jelent meg, a megjelentetni kívánt további két kötet Erdődy Gyuláné, Mozsolics Amália és Fábiánné Biczó Ilona izgalmas, karitatív, kulturális közéleti tevékenységét mutatja be. A két kötet szerkesztési és nyomdaköltsége 2,2 millió forint, ehhez kérik a Bizottság 1,3 millió forint összegű hozzájárulását.

A Kulturális és Civil Alap tételsoron jelenleg 1.300.300,- forint összeg áll a Tisztelt Bizottság rendelkezésére.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2018. október „ ”**

**/: Koczka Tibor :/**

**I.**

**HATÁROZATI JAVASLAT**

**…./2018. (X.16.) JTKB sz. határozat**

A Bizottság a „Javaslat támogatással kapcsolatos döntés meghozatalára” című előterjesztést megtárgyalta egyúttal javasolja a Közgyűlésnek, hogy a „Mák Dóri-Divatbemutató kicsit másképp” alapítvány kérelmének Polgármesteri keretből történő 200.000,- forint összegű támogatásához járuljon hozzá.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(Dr. Bencsics Enikő, az Egészségügyi és Közszolgálati Osztály vezetője;**

**Dr. Telek Miklós, a Polgármesteri Kabinet vezetője,**

**Stéger Gábor, a Közgazdasági és Adó Osztály vezetője)**

**Határidő:** **a Közgyűlés október havi ülése**

**II.**

**HATÁROZATI JAVASLAT**

**…./2018. (X.16.) JTKB sz. határozat**

A Bizottság a „Javaslat támogatással kapcsolatos döntés meghozatalára” című előterjesztést megtárgyalta egyúttal javasolja a Közgyűlésnek, hogy Savaria University Press Alapítvány kérelmének Polgármesteri keretből történő 200.000,- forint összegű támogatásához járuljon hozzá.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(Dr. Bencsics Enikő, az Egészségügyi és Közszolgálati Osztály vezetője;**

**Dr. Telek Miklós, a Polgármesteri Kabinet vezetője,**

**Stéger Gábor, a Közgazdasági és Adó Osztály vezetője)**

**Határidő:** **a Közgyűlés október havi ülése**

**III/A.**

**HATÁROZATI JAVASLAT**

**…./2018. (X.16.) JTKB sz. határozat**

A Bizottság a „Javaslat támogatással kapcsolatos döntés meghozatalára” című előterjesztést megtárgyalta, és úgy döntött, hogy a Savaria Tendency Art Group Művészeti és Kulturális Egyesület 2018. évi működését ……………. forint összeggel támogatja a Kulturális és Civil Alap tételsor terhére.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(Dr. Bencsics Enikő, az Egészségügyi és Közszolgálati Osztály vezetője;**

**Mester Ágnes, az Egészségügyi, Kulturális és Koordinációs Iroda vezetője;**

**Stéger Gábor, a Közgazdasági és Adó Osztály vezetője)**

**Határidő:** **azonnal**

**III/B.**

**HATÁROZATI JAVASLAT**

**…../2018. (X. 16.) JTKB számú határozat**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága a „Javaslat támogatásokkal kapcsolatos döntések meghozatalára” című előterjesztést megtárgyalta és úgy döntött, hogy a Savaria Tendency Art Group Művészeti és Kulturális Egyesület támogatási kérelmét forrás hiányában nem támogatja.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(Dr. Bencsics Enikő, az Egészségügyi és Közszolgálati Osztály vezetője**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal**

**IV/A.**

**HATÁROZATI JAVASLAT**

**…./2018. (X.16.) JTKB sz. határozat**

A Bizottság a „Javaslat támogatással kapcsolatos döntés meghozatalára” című előterjesztést megtárgyalta, és úgy döntött, hogy a Kerényi DTP&Design Stúdió Bt. kérelmét - Arcképcsarnok, Híres szombathelyi nők című könyvsorozat további két kötetének kiadásához - ……………. forint összeggel támogatja a Kulturális és Civil Alap tételsor terhére.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(Dr. Bencsics Enikő, az Egészségügyi és Közszolgálati Osztály vezetője;**

**Mester Ágnes, az Egészségügyi, Kulturális és Koordinációs Iroda vezetője;**

**Stéger Gábor, a Közgazdasági és Adó Osztály vezetője)**

**Határidő:** **azonnal**

**IV/B.**

**HATÁROZATI JAVASLAT**

**…../2018. (X. 16.) JTKB számú határozat**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága a „Javaslat támogatásokkal kapcsolatos döntések meghozatalára” című előterjesztést megtárgyalta és úgy döntött, hogy a Kerényi DTP&Design Stúdió Bt. támogatási kérelmét forrás hiányában nem támogatja.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(Dr. Bencsics Enikő, az Egészségügyi és Közszolgálati Osztály vezetője**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal**